ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 25**

**Казанлък, 03.10.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

Разглеждане на постъпило с Вх. № 141 от 03.10.2019 г. Постановление за отказ да се образува досъдебно производство № 3567/ 02.10.2019г. по проверка вх.№ 3567/ 2019г. на РП-Казанлък относно извършена проверка по сигнал за неправомерно разлепени афиши за Местните избори 2019 г. в с. Горно Черковище.

На заседанието присъстват 9от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

Разглеждане на постъпило с Вх. № 141 от 03.10.2019 г. Постановление за отказ да се образува досъдебно производство № 3567/ 02.10.2019г. по проверка вх.№ 3567/ 2019г. на РП-Казанлък относно извършена проверка по сигнал за неправомерно разлепени афиши за Местните избори 2019 г. в с. Горно Черковище.

В хода на проверката РП-Казанлък е установила, че във с. Горно Черковище са поставени агитационни материали извън упоменатите в Заповед № 2/ 24.09.2019 г. на кмета на с. Горно Черковище места.

С Постановлението си РП-Казанлък е отказала да образува Досъдебно производство и е прекратила преписка вх.№ 3567/ 2019г. Същото е изпратено на ОИК Казанлък за сведение и преценка относно реализиране на административна отговорност.

По повод на постъпилото Постановление ОИК извърши проверка, като се свърза с лицето Гергана Димитрова Христова, оправомощена със Заповед № 1/ 24.09.2019 г. да изпълнява служебните си задължения като кмет на с. Горно Черковище, въз основа на което се установи, че е имало разлепени агитационни материали, но към настоящия момент същите са премахнати. Не можаха да се установят данни за лицето, поставило агитационните материали.

С оглед изложеното, комисията установи, че към настоящия момент няма нарушение на чл.183, ал.3 от ИК.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Ваня Андреева, Милена Кацарова и Любомир Денков)* приемане на решението гласуваха всички присъстващи 9 членове на комисията. **„Против“** приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс и във връзка с Протокол № 21 от 27.09.2019 год. на ОИК, Общинска избирателна комисия – Казанлък взе следното:

**РЕШЕНИЕ № 125**

Приема Постановление за отказ да се образува досъдебно производство № 3567/ 02.10.2019г. по проверка вх.№ 3567/ 2019г. на РП-Казанлък с Вх. № 135 от 02.10.2019 г. за сведение.

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 17:10 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/